
2012.gada 4.janvārī

Likumdošanas prasību ievērošana ietekmē atkritumu apsaimniekošanas maksu
No 2012. gada 1. janvāra stājās spēkā Sabiedrisko pakalpojumu regulēšanas komisijas apstiprinātais jaunais sadzīves atkritumu apglabāšanas tarifs poligonā „Daibe” - 19,83 LVL (bez PVN) par tonnu. Ar šī gada sākumu pieaugot arī Dabas resursu nodokļa likmei līdz 7,00 LVL par noglabāto tonnu, kopējā maksa par sadzīves atkritumu apglabāšanu poligonā „Daibe” ir 26,83 LVL (bez PVN) par tonnu.
Nepieciešamība vērsties pie Sabiedrisko pakalpojumu regulēšanas komisijas ar iesniegumu pārskatīt sadzīves atkritumu apglabāšanas tarifu radās, jo tika izvirzītas papildus prasības atkritumu apglabāšanai poligonos – piemēram, atkritumu sagatavošana noglabāšanai, kas iepriekš apstiprinātajā tarifā nebija iekļautas. 
Prasība par atkritumu apstrādi pirms apglabāšanas ir spēkā no 2010.gada 16.jūlija. SIA „ZAAO” ES Kohēzijas fonda līdzfinansētā projekta ietvaros izveidoja atkritumu priekšapstrādes centru (APC) un šo darbību nodrošināja jau visu pagājušo gadu. Uzņēmums šajā APC darbības sākumposmā bija vienojies ar atkritumu piegādātājiem un pašvaldībām par atkritumu pirmapstrādes izmaksu segšanu, tādēļ patiesais izmaksu pieaugums par atkritumu pieņemšanu poligonā 2012.gadā, salīdzinājumā ar pagājušo gadu, ir tikai 21 santīms.

Neskatoties uz likumdošanas prasību rezultātā radušos izmaksu pieaugumu, SIA „ZAAO” ir radis iespēju lielākajai daļai klientu maksa par atkritumu apsaimniekošanu 2012.gadā nepalielināt. Tikai četrās no divdesmit astoņām pašvaldību teritorijām - Amatas, Limbažu, Priekuļu novados un Valmieras pilsētā, kur atkritumu apsaimniekošanu nodrošina SIA „ZAAO”, tiks mainīta atkritumu izvešanas maksa.
SIA Ziemeļvidzemes atkritumu apsaimniekošanas organizācija ir pašvaldību dibināta komercsabiedrība, kas jau 11 gadus pašvaldību uzdevumā sniedz atkritumu apsaimniekošanas pakalpojumus Ziemeļvidzemes reģionā un darbojas arī vides izglītības jomā, veicot sabiedrības izglītošanas aktivitātes, lai uzlabotu apkārtējās vides kvalitāti.
Informāciju sagatavoja:

Tālr. 642 81250 

Mob. tālr. 29384469
E-pasts: laura.jegorova@zaao.lv
[image: image2.jpg]Ne182176

N°182176





[image: image1.jpg][image: image2.jpg]